Веће градске општине Младеновац, на седници одржаној 9. марта 2017. године, на основу члана 9. став 4. Закона о финансијској подршци породици са децом („Службени гласник РС”, бр. 16/02, 115/05 и 107/09), члана 39. Статута градске општине Младеновац („Службени лист града Београда”, бр. 40/10 - пречишћен текст и 38/13) и члана 3. Пословника Већа градске општине Младеновац ("Службени лист града Београда", бр. 6/09 и 28/10), на предлог Комисије Градске општине Младеновац за безбедност саобраћаја на путевима бр. IV-00-06-5/11-1/2017 од 1.3.2017. године, а у складу са Програмом коришћења средстава за финансирање унапређења безбедности саобраћаја на путевима на подручју градске општине Младеновац бр. IV-00-06-11/12-1/2016 од 16.12.2016. године, донело је

## О Д Л У К У

## О ПОДРШЦИ НОВОРОЂЕНОЈ ДЕЦИ

## СА ТЕРИТОРИЈЕ ГРАДСКЕ ОПШТИНЕ МЛАДЕНОВАЦ

## ДОДЕЛОМ ДЕЧИЈИХ АУТОСЕДИШТА КАТЕГОРИЈЕ 0/0+/1/2

**(категорија аутоседишта намењена деци тежине 0 - 25 кг)**

## Члан 1.

## Овом одлуком уређује се поступак и начин остваривања права на дечије аутоседиште категорије 0/0+/1/2 (категорија аутоседишта намењена деци тежине 0 - 25 кг), као мера подршке породицама са новорођеном децом са територије градске општине Младеновац.

## Члан 2.

## Право из члана 1. ове одлуке може остварити свака мајка са пребивалиштем пријављеним на територији градске општине Младеновац најмање годину дана пре дана рођења детета, као и са боравком у статусу интерно расељеног лица са Косова и Метохије најмање годину дана пре дана рођења детета.

## Члан 3.

## Право из члана 1. ове одлуке може остварити и отац детета, под условом да мајка, из оправданих разлога, није у могућности да оствари то право, уколико испуњава прописане услове (из члана 2. ове одлуке).

## Члан 4.

## Право из члана 1. ове одлуке припада за свако дете рођено у току једног порођаја.

## Члан 5.

Право из члана 1. ове одлуке остварује се на основу захтева поднетог организационој јединици Управе градске општине Младеновац надлежној за друштвене делатности, у року од шест месеци од дана рођења детета.

Захтев се подноси на прописаном обрасцу "Захтева за остваривање права на дечије аутоседиште категорије 0/0+/1/2", који припрема Одељење за друштвене делатности Управе ГОМ.

Уз захтев наведен у ставу 1. и 2. овог члана прилаже се:

1. извод из матичне књиге рођених за дете – децу;

2. фотокопијa личне карте подносиоца захтева;

## Уколико захтев подноси отац детета, уз захтев се прилаже, поред докумената из претходног става, извод из матичне књиге венчаних, односно оверена изјава два сведока да родитељи детета живе у ванбрачној заједници, као и фотокопија личне карте мајке детета.

## Члан 6.

## Решење у првостепеном поступку за остваривање права на дечије аутоседиште категорије 0/0+/1/2 доноси Управа градске општине Младеновац - Одељење за друштвене делатности.

Против првостепеног решења може се изјавити жалба Већу градске општине Младеновац, у року од 15 дана од дана пријема решења.

Решење Већа градске општине Младеновац је коначно.

Родитељ коме је признато право на аутоседиште, може се одрећи права на жалбу.

Даном предаје изјаве о одрицању од права на жалбу, првостепено решење постаје коначно.

Изјава о одрицању од права на жалбу предаје се на писарници Управе ГОМ, а насловљава се на Одељење за друштвене делатности Управе ГОМ, уз обавезно навођење броја и датума првостепеног решења.

## Члан 7.

## По коначности решења из претходног члана, дечије аутоседиште категорије 0/0+/1/2 имаоцу права (а изузетно, уколико је ималац права писмено овластио друго лице, овлашћеном лицу) непосредно предаје представник Комисије ГОМ за безбедност саобраћаја на путевима, о чему се сачињава записник.

Свечана додела дечијих аутоседишта категорије 0/0+/1/2, по правилу, организује се један пут недељно.

Овлашћење из става 1. овог члана обавезно мора бити својеручно потписано од стране имаоца права и мора обавезно садржавати податке о имаоцу права (име, презиме, адреса, ЈМБГ, бр. ЛК, конатакт телефон, број и датум решења којим му је признато право), као и о лицу коме се даје овлашћење (име, презиме, адреса, ЈМБГ, бр. ЛК, контакт телефон).

Овлашћење из става 1. овог члана се предаје на писарници Управе ГОМ, са назнаком градска општина Младеновац - Комисија ГОМ за безбедност саобраћаја на путевима.

Члан 8.

Право на дечије аутоседиште категорије 0/0+/1/2 може се остварити, у складу са одредбама ове одлуке, до коначне расподеле укупног броја набављених дечијих аутоседишта категорије 0/0+/1/2.

Средства за набавку дечијих аутоседишта категорије 0/0+/1/2, у укупном износу од 1.800.000,00 динара за ову намену, обезбеђена су од Секретаријата за саобраћај - Градске управе града Београда на основу Уговора бр. II-00-06-3/621/2015 од 16.12.2016, године, чији је предмет финансирање Програма коришћења средстава за финансирање унапређења безбедности саобраћаја на путевима на подручју градске општине Младеновац бр. IV-00-06-11/12-1/2016 од 8.11.2016. године, Комисије ГОМ за безбедност саобраћаја на путевима.

## Набавка предметних аутоседишта ће се спровести у складу са одредбама Закона о јавним набавкама ("Сл. гласник РС", бр. 124/12, 14/15 и 68/15).

**ПРЕЛАЗНЕ И ЗАВРШНЕ ОДРЕДБЕ**

## Члан 9.

Родитељ који је остварио право на аутоседиште категорије 0+ не може остварити право на аутоседиште категорије 0/0+/1/2,за исто дете.

Члан 10.

Даном почетка примене ове одлуке, престаје да важи Одлука о подршци новорођеној деци са територије градске општине Младеновац доделом дечијих аутоседишта категорије 0+ ("Службени лист града Београда", бр. 1/16 и 24/16).

Члан 11.

## Ова одлука ступа на снагу наредног дана од дана објављивања у „Службеном листу града Београда“, а примењује се почев од коначне расподеле аутоседишта категорије 0+.

**ВЕЋЕ ГРАДСКЕ ОПШТИНЕ МЛАДЕНОВАЦ**

**Број IV-00-06-2-40/1/2017, 9. марта 2017. године**

Председник

Владан Глишић